《赠日本僧演此宗》
明代·曾爟

达摩居嵩九载期，此宗寂寂有谁知。生从日本精三藏，老向云南礼六时。

香满墨池临旧帖，花明春坞咏新诗。别来应有惊人句，好寄东风慰所思。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。